ওয়েব ডেস্ক : ফাগুন হাওয়ায় হাওয়ায় লেগেছে যে রঙ। আজ দোল উত্‍সব। সকলের সাথে রঙ মেলানোর দিন। রঙের নেশায় রঙিন হওয়ার উত্‍সব। সকাল থেকেই রঙ উত্‍সবে মাতোয়ারা গোটা রাজ্য। শান্তিনিকেতন থেকে মায়াপুর। টালা থেকে টালিগঞ্জ সর্বত্রই চলছে রঙের হুল্লোড়। প্রকৃতির গায়েও লেগেছে রঙের দোলা। শাল-শিমুল-পলাশের রঙে যেন আগুন লেগেছে বসন্তে। শহর সেজেছে পলাশের রঙে। দোলের রামধনু রঙে মাতোয়ারা গল্ফগ্রিন সেন্ট্রাল পার্ক। সকাল থেকেই নাচে,গানে,আবিরে জমে উঠেছে দোল উত্‍সব। প্রভাতফেরিতে রাঙা হয়েছে বসন্তের রঙ। রঙে রঙীন হয়েছে বসন্ত উত্‍সব।